OpenLLM-France/wikimedia huggingface dataset:
# Fausta (emperadriu)

Fausta va ser una emperadriu romana d'Orient, consort de l'emperador romà d'Orient Constant II.
Era filla de Valentí, un descendent de la família dels Arxakuní que havien governat Armènia fins a finals del segle v. Aquesta família va tenir un paper important a la cort romana d'Orient en èpoques posteriors. Valentí aspirava al tron imperial, i el casament de la seva filla amb Constant, net de l'emperador Heracli, formava part de les seves maniobres per a aconseguir-ho, sobretot després del derrocament d'Heraclones i de la seva mare Martina, en el què havia participat activament. Constantí era menor d'edat, i el seu casament amb Fausta va posar en mans de Valentí la direcció de l'imperi.
Valentí hauria provat de fer-se nomenar coemperador, però el poble de Constantinoble s'hi va oposar, i es va haver d'acontentar amb el càrrec de cap de l'exèrcit. Valentí va mantenir una situació de poder, que van portar-lo a intentar un altre com assolir el tron, i l'any 644 o 645 les activitats militars que va organitzar van fer creure, potser amb certesa, que volia donar un cop d'estat per quedar-se el tron. Hi va haver una forta oposició per part de l'església encapçalada pel patriarca Pau II de Constantinoble, que, amb ajuda de la població va expulsar els militars i alguns van ser linxats. Segons Teòfanes el Confessor, aquesta temptativa li hauria costat la vida a Valentí.
Fausta i Constant van tenir diversos fills. El primer fill conegut va ser Constantí IV, successor del seu pare a l'imperi, que hauria nascut el 650 i se'l va proclamar coemperador l'abril del 654. Es coneixen els noms de dos dels seus altres fills, Heracli i Tiberi, que també van ser designats coemperadors l'any 659.
L'any 611 Constant abandona Constantinoble per instal·lar-se a Siracusa, que vol convertir en la seva residència principal per la resta del seu regnat. Fausta el devia acompanyar, però no és segur. El que se sap és que els seus fills es van quedar a Constantinoble, segons diu Joan Zonaràs. El 15 de setembre de l'any 668 Constant va ser assassinat mentre es banyava pel seu camarlenc. No es coneixen els motius dels conspiradors, però sembla que Fausta va sobreviure als fets. Els assassins van proclamar emperador al general Mecenci, que estava implicat en la mort de Constant, però va ser derrotat per una expedició armada dirigida per Constantí IV, que va mantenir el títol d'emperador. Els seus germans Heracli i Tiberi van ser confirmats en el càrrec de coemperadors, però Constantí els va allunyar del poder l'any 681 i els va mutilar, sembla que per la seva participació en una conspiració. No se sap la data de la mort de Fausta, encara que segurament va veure com els seus fills petits van ser desposseïts del rang.

## Referències

* 1 2 3 Garland, Lynda. «Fausta (Wife of Constans II)». De Imperatoribus Romanis. [Consulta: 31-XII-2019].
* ↑ Teòfanes el Confessor. Chronographia
* ↑ Zonaràs. Epitome Historiarum, XIII-XVIII,
# Ferècrates

Ferècrates (Pherecrates, Φερεκράτης) fou un poeta grec de la vella comèdia contemporani de Cratí d'Atenes, Crates, Èupolis, Plató i Aristòfanes. Havia estat actor de les obres de Crates. Va obtenir la seva primera victòria en un concurs el 438 aC. Va inventar un nou metre que fou anomenat metre ferecràtic.
Un autor anònim sobre escriptors de comèdies diu que va escriure 18 comèdies i Suides i Eudòxia en donen 16. Meineke després d'una anàlisi crítica en dona 15:
* Αγριοι
* Αὐτόμολοι
* Γρα̂ες
* Δουλοδιδάσκαλος
* ̓Επιλήσμων ἢ Θάλαττα
* ̓Ιπνὸς ἢ Παννυχίς
* Κοριαννώ
* Κραπάταλοι
* Λη̂ροι
* Μυρμηκάνθρωποι
* Πετάλη
* Τυραννίς
* Ψευδηρακλη̂ς

## Referències

* ↑ Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Filalí

«Filalí» té aquests significats:
* Filalí és la nisba dels naturals del Tafilalt
* Dinastia Filalí és el nom alternatiu de la dinastia alauita regnant al Marroc, per ser originària del Tafilalt.
# Edmond Kapllani

Edmond Kapllani (nascut el 31 de juliol de 1982 en Durrës, Albània) és un futbolista albanès que actualment juga de davanter al FC Augsburg en la 2a Bundesliga alemanya.

## Referències

* ↑ «Kapllani, Edmond» (en (alemany)). kicker.de. [Consulta: 19 agost 2010].

## Enllaços externs

* Edmond Kapllani - Lloc web oficial
# Anna Langås Jøsendal

Anna Langås Jøsendal (Noruega, 29 d'abril de 2001) és una futbolista professional noruega que juga com a davantera al Rosenborg de la Toppserien, i que és internacional per la selecció de Noruega.
Jugadora de l'Avaldsnes IL, va disputar 65 encontres amb l'equip abans de fitxar pel Ronsenborg el gener del 2022.
Jøsendal va ser internacional juvenil noruega en diferents categories inferiors. El juny de 2022, va ser inclosa a la selecció absoluta per a l'Eurocopa Femenina de la UEFA 2022. Va debutar amb l'equip sènior el 25 de juny de 2022 en un partit amistós saldat amb una victòria per 2-0 contra Nova Zelanda.

## Referències

* ↑ Anna Langås Jøsendal, Fitxa a Soccerway
* 1 2 «Ny RBK-spiller fra nyttår - Anna Jøsendal forlater Avaldsnes» (en noruec bokmål), 31-08-2021. Arxivat de l'original el 2021-10-20. [Consulta: 1r juliol 2022].
* ↑ «RBK-talent tatt ut i EM-troppen», 07-06-2022. [Consulta: 25 juny 2022].
* ↑ «EM-test med sørgebånd. Men mye kan bli bedre for offensive Norge», 25-06-2022. [Consulta: 25 juny 2022].

## Enllaços externs

* Anna Langås Jøsendal a worldfootball.net
* Anna Jøsendal at the Norwegian Football Federation (in Norwegian)
# Mojavia

Mojavia és un gènere monotípic d'arnes de la família Crambidae erigida per Eugene G. Munroe el 1961. Conté una sola espècie, Mojavia achemonalis, que va ser descrita per William Barnes i James Halliday McDunnough el 1914. Es troba a Amèrica del Nord, on s'ha registrat a Arizona, Califòrnia, Nevada, Nou Mèxic i Texas.
La longitud alar és de 5-6 mm. El terç basal de les ales anteriors és de color rosat intens, que s'estén per la vora fins a prop de l'àpex. La resta de l'ala és de color ocre olivaci, vorejat de color rosa al llarg del marge exterior. Els ales posteriors són de color fum.

## Referències

* ↑ Nuss, M.; et al. «GlobIZ search» (en anglès). Global Information System on Pyraloidea, 2003–2011.
* ↑ «801130.00 – 4839 – Mojavia achemonalis – (Barnes & McDunnough, 1914)» (en anglès). North American Moth Photographers Group. Mississippi State University.
* ↑ Heiman, Maury J. «Species Mojavia achemonalis - Hodges#4839» (en anglès). BugGuide, 15-05-2016.
* ↑ Barnes, W. & McDunnough, J. H. (1914). "Some new North American Pyraustinae". Contributions to the Natural History of the Lepidoptera of North America. 2 (6): 243

## Enllaços externs

* Pitkin, Brian; Jenkins, Paul. «Search results Family: Crambidae» (en anglès). Butterflies and Moths of the World. Londres: Natural History Museum.
# Ermessenda de Montsoriu

Ermessenda de Montsoriu (?-1057) va ser una dama de la noblesa catalana del segle xi, vescomtessa de Girona.

## Orígens familiars

Era filla d'Amat de Montsoriu, de qui n'heretà el títol de manera indirecta, al morir el seu germà Arbert de Montsoriu.
| 4. Sunifred | 4. Sunifred | 4. Sunifred | 4. Sunifred | | | | |
| | | | 9. Jerosòlima Gudrielda | 9. Jerosòlima Gudrielda | 9. Jerosòlima Gudrielda | 9. Jerosòlima Gudrielda | |
| | | | 2. Amat de Montsoriu | 2. Amat de Montsoriu | 2. Amat de Montsoriu | 2. Amat de Montsoriu | | | | |
| | | | | | | | 5. Aurúcia | 5. Aurúcia | 5. Aurúcia | 5. Aurúcia |
| | | | | | | | 1. Ermessenda de Montsoriu | 1. Ermessenda de Montsoriu | 1. Ermessenda de Montsoriu | 1. Ermessenda de Montsoriu |
| | | | | | | | | | | | 3. Sança | 3. Sança | 3. Sança | 3. Sança |

## Núpcies i descendents

Es va casar amb Guerau I de Cabrera, senyor de Cabrera, amb qui va tenir un fill, Ponç I de Cabrera. Ponç va heretar el títol de la seva mare, passant aquest a estar lligat a la casa dels Cabrera i creant, en el futur, el títol de vescomte de Cabrera.

## Fets destacats

El 1036, Ermessenda es va repartir amb la seva germana Sicardis de Montsoriu l'herència vescomtal, quedant a mans de Sicardis el domini sobre la vila de Lloret de Mar. Un domini que no es faria efectiu fins al 1041.

## Referències

* 1 2 «Fitxa d'Amat de Montsoriu de l'Enciclopèdia de Catalunya». Enciclopedia.cat. [Consulta: 4 abril 2016].
* ↑ Mallorquí, Elvis «El terme de Lloret de Mar del segle xi al XVIII: una aproximació cartogràfica». Quaderns de la Selva, 13, 2001, pàg. 67-82 [Consulta: 11 agost 2016].
# Eleccions legislatives hongareses de 2006

Les eleccions legislatives hongareses de 2006 se celebraren el 8 i el 23 d'abril de 2006 per a renovar els 386 membres de l'Assemblea Nacional d'Hongria. Els més votats foren els socialistes hongaresos, que formaren govern amb l'Aliança dels Demòcrates Lliures. Ferenc Gyurcsány fou nomenat primer ministre d'Hongria.

## Resultats

Resum dels resultats electorals de 9 i 23 d'april de 2006 a l'Assemblea Nacional d'Hongria (Országgyűlés)
| Partits | Vots per llista | % | Constituències 1a volta | % | Constituències 2a volta | % | Escons |
| Partit Socialista Hongarès (Magyar Szocialista Párt, MSZP) | 2,336,705 | 43.21 | 2,175,316 | 40.26 | 1,510,360 | 46.62 | 186 |
| Aliança dels Demòcrates Lliures (Szabad Demokraták Szövetsége, SZDSZ) | 351,612 | 6.50 | 340,750 | 6.31 | 64,501 | 1.99 | 18 |
| Candidats conjunts MSZP-SZDSZ | 154,616 | 154,616 | 154,616 | 2.86 | 72,802 | 2.25 | 6 |
| Fidesz-KDNP Fidesz – Unió Cívica Hongaresa (Fidesz - Magyar Polgári Szövetség) Partit Popular Democristià (Kereszténydemokrata Néppárt, KDNP) | 2,272,979 | 42.03 | 2,269,244 | 41.96 | 1,511,426 | 46.65 | 164 |
| Fòrum Democràtic Hongarès (Magyar Demokrata Fórum, MDF) | 272,831 | 5.04 | 238,570 | 4.41 | 15,973 | 0.50 | 11 |
| Candidats conjunts Fidesz/KNDP-MDF | 34,109 | 34,109 | 34,109 | 0.63 | 33,029 | 1.02 | 0 |
| Candidats conjunts MDF i altres partits | 14,838 | 14,838 | 14,838 | 0.27 | 3,640 | 0.11 | 0 |
| MIÉP-Jobbik Aliança de Partits Tercera Via (MIÉP-Jobbik a Harmadik Út pártszövetség) Partit Hongarès de Justícia i Vida (Magyar Igazság és Élet Pártja) Moviment per a una Hongria Millor (Jobbik Magyarországért Mozgalom) | 119,007 | 2.20 | 92,802 | 1.70 | 231 | 0.01 | 0 |
| Partit Comunista dels Treballadors Hongarès (Magyar Kommunista Munkáspárt) | 21,955 | 0.41 | 16,379 | 0.30 | | | 0 |
| Partit de Centre (Centrum Összefogás Magyarországért) | 17,431 | 0.32 | 14,126 | 0.26 | | | 0 |
| Associació per Somogy (Somogyért) | | | 9,457 | 0.17 | 13,329 | 0.43 | 1 |
| Total | 5,408,050 | 100.0 | 5,403,691 | 100.0 | 3,239,752 | 100.0 | 386 |
| Font: Valasztas.hu ||||||||

## Enllaços externs

* (anglès), (hongarès) Országos Választási Iroda (Oficina Electoral Nacional)
** (anglès) Resultats
# Empires

Empires és el tercer disc del grup de música electrònica VNV Nation, publicat el 1999 a Europa i el 2000 als Estats Units als segells Dependent Records i Metropolis, respectivament.
Líricament, com el títol mateix de l'àlbum ja indica, amb Empires Ronan Harris donà un toc èpic a la majoria de les cançons del disc; pel que fa a la música, VNV Nation eixamplaren el seu espectre d'influències per incloure-hi elements d'electro i trance, a més dels ja coneguts sons orquestrals. Els seus dos senzills, "Dark Angel" i "Standing", tingueren molt d'èxit a Alemanya, país on havien ja realitzat una gira l'any anterior i que constitueix un dels llocs on VNV Nation tenen el seu públic més fidel. Del segon han editat versions amb diferents ritmes.
Per a la construcció del so d'aquest disc, Harris i Jackson utilitzaren de manera predominant el sintetitzador analògic Access Virus.

## Temes

* Firstlight - 2:10
* Kingdom - 5:51
* Rubicon - 6:20
* Saviour - 6:59
* Fragments - 5:02
* Distant (Rubicon Part II) - 3:15
* Standing - 5:40
* Legion - 5:11
* Dark Angel - 5:28
* Archlight - 5:00

## Dades

* Enregistrat als estudis Polaris (Londres) entre agost i setembre de 1999.
* Produït per VNV Nation.
* Enginyer de so: Paul Barton.
* Temes compostos per VNV Nation.
* Disseny de portada: Nationhood i Fross.

## Enllaços externs

* http://www.vnvnation.com/Webfiles/products.htm
* http://www.discogs.com/release/119437
# Eleccions parlamentàries finlandeses de 1991

Les eleccions parlamentàries finlandeses del 1991 es van celebrar el 17 de març de 1991. El partit més votat fou el Partit del Centre i el seu cap Esko Aho fou nomenat primer ministre de Finlàndia amb un govern de coalició.

## Resultats

Resum dels resultats electorals de 17 de març de 1991 al Parlament finlandès:
| Partits | Partits | Vots | % | Escons | +/- |
| | Partit del Centre | 676.717 | 24,83 | 55 | +15 |
| | Partit Socialdemòcrata de Finlàndia | 603.080 | 22,12 | 48 | -8 |
| | Partit de la Coalició Nacional | 526.427 | 19,31 | 40 | -13 |
| | Aliança d'Esquerra | 274.639 | 10,08 | 19 | +3 |
| | Lliga Verda | 185.894 | 6,82 | 10 | +6 |
| | Partit Popular Suec | 149.476 | 5,48 | 11 | -1 |
| | Lliga Cristiana de Finlàndia | 83.185 | 3,05 | 8 | +3 |
| | Partit Rural de Finlàndia | 132.133 | 4,85 | 7 | -2 |
| | Partit Popular Liberal | 21.210 | 0,78 | 1 | +1 |
| | Representants de les Illes Aland | 9.344 | | 1 | |
| | Total (participació 68,4%) | 2.776.984 | 100.0 | 200 | |
| Font: Eduskuntavaalit 1927–2003 Arxivat 2007-10-02 a Wayback Machine. ||||||
# Encarna Sánchez Cascales

Encarna Sánchez Cascales (Barcelona, 1926 - 30 de juny de 2011) fou una actriu de ràdio catalana. Va participar en programes de Ràdio Barcelona, com La familia Valdés o Lo que el viento se llevó. Com a actriu de radioteatre va protagonitzar amb Isidre Sola obres com La vida es sueño, Hamlet, Don Juan Tenorio, La venganza de Don Mendo i Mort d'un viatjant. El 1954 va guanyar un Premi Ondas a la millor actriu de Barcelona, i el 1967 va rebre el Premi Nacional d'actors o actrius de ràdio.

## Referències

* ↑ Encarna Sánchez Cascales a Internet Movie Database (anglès)
* ↑ «Isidro Sola, radiofonista y actor de doblaje». El País, 06-09-2005.
* ↑ «Concesión de los Premios Nacionales de Radio y Televisión correspondientes a 1967». ABC, 08-03-1968.
# Eli Melís

Eli Melís (en llatí Aelius Melissus) va ser un destacat gramàtic romà.
El menciona Aule Gel·li. Va ser l'autor de l'obra De loquendi Proprietate.

## Referències

* ↑ Aule Gel·li. Noctes Atticae XVIII,6
# Enric Sureda i Morera

Enric Sureda i Morera fou un polític i advocat mallorquí. Fou elegit diputat del Partit Conservador pel districte de Palma a les eleccions generals espanyoles de 1899 i fou batle de Palma el 1899 i el 1909, càrrec des del que subvencionà el Diccionari català-valencià-balear d'Antoni Maria Alcover. També fou president de la Reial Acadèmia de Belles Arts de Sant Sebastià de les Illes Balears.

## Enllaços externs

* Fitxa del Congrés dels Diputats (castellà)
* Actes del Congrés internacional Antoni M. Alcover per Jaume Guiscafrè i Antoni Picornell p. 402
Càrrecs públics :
| Precedit per: Eugeni Losada | Batle de Palma 1899 | Succeït per: Antoni Rosselló i Cazador |
| Precedit per: Antoni Rosselló i Cazador | Batle de Palma 1909 | Succeït per: Bartomeu Barceló i Mir |
# Epinephelus bleekeri

Epinephelus bleekeri és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 76 cm de longitud total.

## Distribució geogràfica

Es troba des del Golf Pèrsic fins a Taiwan, Indonèsia i el nord d'Austràlia.

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* 1 2 «Epinephelus bleekeri» (en anglès). FishBase. Froese, Rainer; Pauly, Daniel (editors).

## Bibliografia

* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Epinephelus clippertonensis

Epinephelus clippertonensis és una espècie de peix de la família dels serrànids i de l'ordre dels cipriniformes que es troba a l'Illa Clipperton.

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* ↑ FishBase (anglès)

## Bibliografia

* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Engelberg

Engelberg és un municipi del cantó d'Obwalden (Suïssa). Es tracta d'un enclavament situat entre els cantons de Nidwalden, Berna i Uri. Aquest és un municipi turístic tant a l'estiu com a l'hivern. El punt més alt és el massís del Titlis amb 3.238 m d'altitud.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Entrenament

Entrenament es refereix d'un costat a l'adquisició de coneixement, habilitats, i capacitats com a resultat de l'ensenyament d'habilitats vocacionals o pràctiques i coneixement relacionat amb aptituds que tanquen certa utilitat i de l'altre costat el conjunt de pràctiques físiques, psíquiques i dietètiques destinades a proporcionar a l'atleta una preparació per a poder efectuar una prova en les millors condicions.

## Ensenyament

Forma el centre de l'aprenentatge i proporciona la base dels continguts en instituts de formació professional i politècnics. Avui en dia es refereix sovint com a desenvolupament professional. D'altra banda, l'evolució científica de l'entrenament per a les persones del carrer ha portat a la creació de l'anomenat Entrenament Funcional.

## Esport

L'entrenament físic és més mecànic: sèries planejades d'exercicis desenvolupen habilitats específiques o músculs amb la intenció d'aconseguir el màxim potencial en un moment determinat. Un tipus d'entrenament és l'entrenament fartlek, que és un tipus d'entrenament flexible que pot ser adaptat a gairebé a qualsevol atleta.

## Referències

* ↑ «Entrenament». Gran Enciclopèdia Catalana. Barcelona: Grup Enciclopèdia Catalana.
* ↑ «Entrenament». Gran Enciclopèdia Catalana. Barcelona: Grup Enciclopèdia Catalana.
* ↑ Harre, Dietrich. «Entrenamiento: objetivos, tareas y principios». A: Teoría del entrenamiento deportivo. Stadium S.R.L., 1987. ISBN 9505310951, 9789505310951.
# Ernzen

Ernzen (en luxemburguès: Iernzen; en alemany: Ernzen) és una vila de la comuna de Larochette situada al districte de Luxemburg del cantó de Mersch. Està a uns 18 km de distància de la ciutat de Luxemburg.

## Geografia

La vila d'Ernzen es troba a la vall de l'Ernz Blanc, un afluent del Sauer.

## Referències

* ↑ «Ernzen». [Consulta: 14 octubre 2015].
# Epinephelus mystacinus

Epinephelus mystacinus és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 160 cm de longitud total.

## Distribució geogràfica

Es troba a l'Atlàntic occidental (Bermuda, Carolina del Nord i Florida als Estats Units, Golf de Mèxic, Bahames, Cuba, Yucatán -Mèxic-, Jamaica, Puerto Rico, les Illes Verges i l'Illa de Trinitat) i al Pacífic oriental (Illes Galápagos).

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* 1 2 FishBase (anglès)

## Bibliografia

* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Eoraptor

Eoraptor ("lladre de l'alba") és un gènere de dinosaure, probablement teròpode, que visqué a Sud-amèrica (i potser a Sud-àfrica) entre mitjans i finals del període Triàsic, fa uns 230-225 milions d'anys.
L'Eoraptor fou un minúscul predador que mesurava 1 metre de longitud i 30 centímetres d'alçada, pesant només 9 quilograms.
L'Eoraptor fou descobert l'any 1991, quan un estudiant argenti, Ricardo Martínez, estava treballant amb un grup de científics al Valle de la Luna, situat a la conca de Ischigualasto. Notà una roca que li cridà especialment l'atenció i, després d'observar-la detingudament, descobrí que hi estaven adherits dues petites dents fossilitzades. Anys més tard, una comissió paleontològica de la Universitat de Chicago i del Museu de Ciències Naturals de San Juan desenterrà un esquelet gairebé complet al que se'l considerà un dels dinosaures més primitius mai trobat. L'animal fou anomenat Eoraptor per Paul C. Sereno, Kristina Curry-Rogers, Katherine Forster i Monetta l'any 1993.

## Referències

* ↑ Paul, Gregory S. The Princeton Field Guide to Dinosaurs (en anglès). Princeton University Press, 2010, p. 68.
* ↑ Sereno, P.C.; Forster, C.A.; Rogers, R.R.; Moneta, A.M. «Primitive dinosaur skeleton from Argentina and the early evolution of the Dinosauria». Nature, 361, 6407, 1993, pàg. 64–66. Bibcode: 1993Natur.361...64S. DOI: 10.1038/361064a0.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :